Para şabaşvan
Para şabaşvan, meze yan berxwarineke pêjgeha kurd e. Di orjînalê de qevdekê pûnga hişkkirî û yek-du pelên qarê (defne) jî heye. Ev terîfe li deşta Rewanê, bi heman navê hatiye tomarkirin. Jê re para şikirdar jî dibêjin. Awayê li herêmê didin ser, ev e:

Berkelî (melzemeyê xwarinê) 
 1 baq bexdenûs
 1 kg kartol
 4 hêk
 Ava 1 lîmonê
 1 baq pîvaza teze
 Xwê (solin)
 Îsota reş, îsota pûlpelî (îsota tûj, îsota sor)

Amadekirin 
Hêk û kartolan ji hev cuda bixaşînin. Qalikên kartolan bigirin, kûbîkî (wekî zarê) hûr bikin. Bexdenûs û pîvaza teze ziravkî hûr bikin.

Bexdebû û pîvaza hûrkirî û biharbêhnan (biharat) tevlî kartolê bikin, tev bidin. Ava lîmonê berdin navê û li binikên servîsê belav bikin. Hêkan spî bikin, bifeliqînin, li ser binikan daynin. Bo xwarinê amade ye.

Meze
Pêjgeha kurd